Krátke zdôvodnenie požiadaviek:

1. Časové ohraničenie zákazky.

Časové ohraničenie zákazky súvisí s dĺžkou riešenia projektu (do 06/2023). Hoci predpokladáme plnenie/zadanie analýz v priebehu roku 2022, dopredu nevieme odhadnúť úspešnosť izolácie v spojení s použitým izolačným kitom ani prípadne problémy pri príprave špecifických nanočastíc. Čo sa týka časového horizontu dodania výsledkov jednotlivých analýz, s laboratóriom vždy dostatočne vopred dohodneme termín dodania vzoriek (nanočastíc), aby nebol problém s analýzami. Naším hlavným cieľom je získanie spoľahlivých výsledkov bez vytvárania časového tlaku na laboratórium.

2. Technická špecifikácia vzoriek, ktoré má laboratórium poskytnúť.

Požiadavka súvisí s parciálnymi cieľmi projektu. Vieme, že PRESNÉ ZLOŽENIE jednotlivých skupín vzoriek nie je možné dopredu zabezpečiť a garantovať ale malo by byt zabezpečené poolovaním podobných vzoriek.

3. Výber testovacieho protokolu a použitého materiálu.

Uvedomujeme si rozdiely vo vybavení, používaných postupoch a kitoch. Preto aj špecifikácia viacerých požiadaviek je niekedy príliš všeobecná a ťažkopádna. Pri prieskume trhu (stanovení PHZ) nechceme a nemôžme nikoho obmedzovať ani preferovať, a preto nemôžme špecifikovať konkrétny kit a vybavenie. Použitie (výber) konkrétneho kitu a vybavenia (za splnenia požiadavky na možnosť modifikácie použitých nanočastíc) je preto v gescii laboratória. Zodpovednosť za modifikácie a finálny protokol síce nesieme my/zadávateľ, no na druhej strane pri neúspešnej analýze bude potrebné postup aj tak zopakovať, čo pri najhoršom scenári znamená opakovanie všetkých 300 analýz ešte 2x.

4. Počty vzoriek/analýz prostredníctvom automatického a manuálneho spracovania.

V tejto fáze riešenia projektu žiaľ nevieme definovať finálne počty. V úvodnom skreeningu budeme testovať 50 vzoriek/analýz manuálnym a 50 vzoriek automatizovaným postupom. Následne sa bude používať efektívnejší postup.